CELEX: 32012D0820
Language: hu
Date: 2012-12-19 00:00:00
Title: 2012/820/EU, Euratom: A Bizottság végrehajtási határozata ( 2012. december 19. ) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Hollandia számára való engedélyezéséről szóló 90/180/Euratom, EGK határozat módosításáról (az értesítés a C(2012) 9567. számú dokumentummal történt)

21.12.2012   
            
            
               HU
            
            
               Az Európai Unió Hivatalos Lapja
            
            
               L 352/63
            
         A BIZOTTSÁG VÉGREHAJTÁSI HATÁROZATA
   (2012. december 19.)
   a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Hollandia számára való engedélyezéséről szóló 90/180/Euratom, EGK határozat módosításáról
   (az értesítés a C(2012) 9567. számú dokumentummal történt)
   (Csak a holland nyelvű szöveg hiteles)
   (2012/820/EU, Euratom)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 13. cikkére,
   mivel:
   
               (1)
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 370. cikke értelmében azok a tagállamok, amelyek 1978. január 1-jén adóztatták a X. melléklet A. részében felsorolt ügyleteket, továbbra is adóztathatják azokat; ezeket az ügyleteket figyelembe kell venni a héasajátforrás-alap meghatározására.
            
         
               (2)
            
            
               A 2006/112/EK irányelv 371. cikke értelmében azok a tagállamok, amelyek 1978. január 1-jén mentesítették a X. melléklet B. részében felsorolt ügyleteket, az egyes érintett tagállamokban az említett időpontban fennálló feltételek mellett továbbra is mentesíthetik azokat; ezeket az ügyleteket figyelembe kell venni a héasajátforrás-alap meghatározására.
            
         
               (3)
            
            
               Hollandia esetében a Bizottság az 1553/89/EGK, Euratom rendelet alapján elfogadta a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Hollandia számára – 1989. január 1-jei hatállyal – való engedélyezéséről szóló 90/180/Euratom, EGK határozatot (3).
            
         
               (4)
            
            
               1993. január 1-je óta Hollandia adót vet ki a 2006/112/EK irányelv X. melléklete B. részének 5. pontjában említett ügyletekre; az ezzel összefüggésben adott engedélyt az említett dátumtól számított hatállyal vissza kell vonni.
            
         
               (5)
            
            
               A Bizottság felkérte Hollandiát egyfelől annak ellenőrzésére, hogy az említett, Hollandia számára kifejezett időbeli korlátozás nélkül nyújtott engedélyek továbbra is szükségesek-e, másfelől arra, hogy ezt a Bizottság felé is erősítse meg; Hollandia megerősítette, hogy a 2006/112/EK irányelv X. melléklete B. részének 5. pontjában említett ügyletek kapcsán a közelítő becslések alkalmazására vonatkozó engedélyre már nem tart igényt.
            
         
               (6)
            
            
               Az uniós szabályok egyértelműsége és átláthatósága érdekében az elavult vagy nem alkalmazott rendelkezéseket célszerű hatályon kívül helyezni.
            
         
               (7)
            
            
               Az e határozatban előírt intézkedések összhangban vannak a saját forrásokkal foglalkozó tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   A 90/180/Euratom, EGK határozat 1. cikkének 2. pontját el kell hagyni.
   2. cikk
   Ennek a határozatnak a Holland Királyság a címzettje.
   
      Kelt Brüsszelben, 2012. december 19-én.
      
         
            a Bizottság részéről
         
         Janusz LEWANDOWSKI
         
            a Bizottság tagja
         
      
   
   
      (1)  HL L 155., 1989.6.7., 9. o.
   
      (2)  HL L 347., 2006.12.11., 1. o.
   
      (3)  HL L 99., 1990.4.19., 30. o.